AZERBAIDŽANO ir Turkmėnistano
POLITIkos AKTUALIJŲ ir ATSTOVYBĖS VEIKLOS apžvalgA

# 2024-02-12 – 2024-02-17

# SANTRAUKA:

Per savaitę po vasario 7 d. vykusių neeilinių prezidento rinkimų (oficialūs skaičiai: dalyvavo 76,43% rinkėjų, už I.Alijevą balsavo 92,12% balsavusiųjų) buvo spėta prasukti visa, galimai virš pusantro mėnesio užimanti procedūra: priimti skundai, į juos atsižvelgta, patvirtinti protokolai, perduoda konstituciniam teismui, išnagrinėta, paskelbtas periodas inauguracijai, prezidentas inauguruotas, vyriausybė atsistatydino, jai pavesta atlikti pareigas, pasiūlyta premjero kandidatūra, parlamentas apsvarstė ją ir patvirtino, pasiūlytas ministrų kabinetas ir patvirtintas. Rezultate – visi savo vietose, tik teisingumo ministro pareigas laikinai atlieka jo pavaduotojas. Jau svarstoma apie rinkimų į Parlamentą (ne vėliau 2025 vasario, t.y. priklausytų 2024 lapkritį, bet, atsižvelgus į COP29 ir kitus renginius, galimai būsiančius paankstintus).

Vasario 12 d. pasirodę pranešimai, kad šūviu iš Armėnijos pusės sunkiai sužeistas Azerbaidžano pasienietis, vėliau pasipildė spėjimais, kad naudotas snaiperio ginklas, ir vaizdo įrašais, atseit demonstruojančiais, iš kur buvo paleistas šūvis. Vasario 13 ryto pranešimus, kad vakare buvo vėl šaudoma iš Armėnijos pusės, papildė gynybos ministerijos pranešimas apie „atsako operaciją“, kurios metu sunaikintas postas, iš kurio buvęs sužeistas azerbaidžaniečių pasienietis. Armėnijos pusė paskelbė apie 4 žuvusius. Įtampos banga, po 5 mėnesių jokių incidentų nebuvimo, nusirideno per visą pasaulį. Azerbaidžano URM pakvietė Armėnijos kariškius toliau ginkluotų atsakų neeskaluoti (neaišku ar kvietimas buvo nukreiptas tik į Armėnijos pusę).

Apsikeitimas šūviais prie sąlyginės Armėnijos-Azerbaidžano sienos sutapo suapsikeitimu nuomonėmis dėl Rusijos taip vadinamo „taikdarių korpuso“ dislokavimo Karabache datų ir mandatų. Gal todėl bene pirmąkart įprastiniai svarstymai, kad tokios provokacijos yra naudingos Rusijai ir jas įgyvendinti yra paprasčiausia Rusijai, tapo įgarsinti net žiniasklaidoje (garsiai nutylint apie abiejų konfliktuojančių pusių įvėlimą). Net į spaudą ištraukta ir ES monitoringo misijos Armėnijoje tematika padėjo ne iki galo.

Nuo vasario 16 d. I. Alijevas (pilnai prisiekęs, su nauju mandatu 7 metams prezidentas, su suformuota vyriausybe) dalyvauja Miuncheno saugumo konferencijoje. Savaitgalį įvyko nemažai jo dvišalių susitikimų, vietos spaudoje net susitikimai su Vokietijos vadovu ir JAV valstybės departamento vadovu, net Šolco suorganizuotas dvišalis susitikimas su Armėnijos premjeru (iš šio susitikimo aišku tiek, kad UR ministrams pavesta netrukus susitikti) beveik prasmego pranešimų apie vis naujus I.Alijevo susitikimus Miunchene sraute. Nuolat pabrėžiama, kad šių susitikimų siekė ne I. Alijevas, bet kita pusė - taip demonstruojama išaugusi Azerbaidžano svarba.

Vasario 16 d. paskirtasis Azerbaidžano ambasadorius Afganistanui Ilhamas Mamedovas įteikė Talibano užsienio reikalų ministrui raštus dėl Azerbaidžano ambasados įkūrimo Kabule.

Daugybė susitikimų, renginių ir sprendimų sukasi apie naują ašį (papildomai prie atgautų teritorijų atstatymo, žaliosios ir išmaniosios ekonomikos, diversifikacijos nuo naftos/dujų gavybos) – aplink COP29, būsiantį lapkričio mėnesį.

# PRIIMANČIOSIOS VALSTYBĖS (AZERBAIDŽANO) POLITIKOS AKTUALIJOS

## Rusijos agresija Ukrainoje, UA, RU

02-12 [RU ir AZ susitarė dėl kito derybų dėl RU taikdarių, laikinai dislokuotų Karabacho ekonominiame regione, etapo datos](https://report.az/en/foreign-politics/ambassador-moscow-and-baku-agree-on-the-dates-of-negotiations-regarding-peacekeepers-in-karabakh/), pranešė RU@AZ ambasadorius M  Evdokimovas. Taip pat jis sakė, kad AM vėluoja derybose dėl sausumos transporto koridoriaus iš AZ pagrindinės dalies į Nachičevanę.  "Be to, tai taip pat yra maršrutas į TR. Dabar svarbiausia tiesti geležinkelius iš TR į Nachičevanę, [planuojami dvigubi bėgiai – europiniai ir sovietiniai. Atitinkamai, krovinius iš Rusijos į Turkiją galėsime gabenti per AZ, IRN ir Nachičevanę](https://report.az/en/foreign-politics/russian-ambassador-armenia-delays-negotiations-on-creation-of-transport-corridor-to-nakhchivan/)“.

02-16 A. Asadovas, ką tik pakartotinai paskirtas ministru pirmininku, [telefonu kalbėjosi su RU premjeru M. Mišustinu](https://azertag.az/en/xeber/azerbaijani_russian_pms_hold_phone_call-2925466).

02-17 [iš I. Alijevo susitikimo su V.Zelenskiu Miunchene](https://azertag.az/en/xeber/president_of_azerbaijan_ilham_aliyev_met_with_president_of_ukraine_in_munich-2926707): VZ išreiškęs didelį dėkingumą už AZ humanitarinę pagalbą, suteiktą Ukrainai; pasikeista nuomonėmis apie abiejų šalių bendradarbiavimą ekonomikos, prekybos, humanitarinėje, energetikos ir kitose srityse.

## UŽSIENIO REIKALAI

### Santykiai su Armėnija – taikos sutartis ir kt.

#### Susitikimai, pokalbiai dėl taikos sutarties

02-14 AZ UR ministras  Bayramovas [taikos procesą aptarė su RU spec. įgaliotiniu AZ ir AM santykių normalizavimui Chovajevu](aptar%C4%97).

02-15 po TR UR ministro H. Fidano susitikimo su GEO kolega I. Darchiašviliu paskelbta, kad [trišalis AZ, TR ir GEO užsienio reikalų ministrų susitikimas įvyks kovo mėnesį](https://en.trend.az/azerbaijan/politics/3863020.html). Be kitų klausimų, buvo apžvelgtas GEO, AZ ir TR tranzito potencialas, Baku-Tbilisio-Karso geležinkelio bei Vidurio koridoriaus plėtros svarba.

02-17 Miunchene įvyko AZ PREZ susitikimas su[DE kancleriu Scholz](https://twitter.com/i/status/1758788488525160642), pratęstas [trišaliu AZ-DE-AM](https://en.apa.az/foreign-policy/azerbaijani-president-held-joint-meeting-with-chancellor-of-germany-and-prime-minister-of-armenia-in-munich-updated3-427677) formatu ir po to perėjęs į [dvišalį AM-AZ susitikimą](https://president.az/en/articles/view/64240), Iškart po AM-AZ vadovų susitikimo Miunchene, AZ spauda rašė, kad [UR ministrams pavesta susitikti artimiausiu metu ir tęsti taikos derybas](https://apa.az/resmi-xeber/azerbaycan-ve-ermenistan-xin-bascilarina-sulh-muqavilesi-ile-bagli-danisiqlari-davam-etdirmek-tapsirilib-821707). Kiek vėliau [AZ PREZ tinklapyje paskelbta, kad abi pusės sveikino abipusius kompromisus dėl COP29 ir per šį laiką pasiektą progresą](https://president.az/en/articles/view/64240).

#### AZ pareiškimai

02-12 į AZ URM buvo [iškviestas ES ambasadorius P. Michalko, jam buvo išreišktas didelis susirūpinimas dėl ES stebėjimo misijos Armėnijoje EUMA veiklos](https://en.apa.az/foreign-policy/azerbaijani-mfa-summons-eu-ambassador-426767)[[1]](#footnote-2)

02-12 [ANAMA pranešė](https://report.az/ru/vnutrennyaya-politika/armeniya-peredala-azerbajdzhanu-karty-minnyh-polej/), kad [AM pusė perdavė 8 minų laukų žemėlapius](https://en.apa.az/military/armenia-submitted-8-contours-on-minefields-to-azerbaijan-but-they-are-inaccurate-anama-426739). Tačiau, kaip ir anksčiau, informacija neseniai pateiktuose brėžiniuose esanti atspindėta netiksliai, nepatikimai ir neišsamiai. Atlikus brėžinių analizės ir apdorojimo darbus, nustatyta, kad užfiksuoti duomenys nesutampą su realiais minų laukais, o atskaitos taškų koordinatės esančios neteisingos ir nenaudingos.

02-13 AZ URM atstovas spaudai A. Hadžizadė atsakė į vietos žiniasklaidos paklausimą dėl RU ambasadoriaus AZ M. Jevdokimovo interviu, paskelbto laikraštyje „Izvestija“ kad RU taikos palaikymo kontingento buvimo Karabache terminas baigiasi 2025 m. ir kad šalys tariasi dėl kito derybų dėl RU „taikos palaikymo kontingento“ buvimo etapo laiko, pabrėžė, kad pagal 2020-11-10 trišalį AZ-AM-RU vadovų susitarimą [RU „TPK“ dislokavimas baigiasi 2025 metais](https://turan.az/az/siyaset/azerbaycan-xarici-isler-nazirliyi-rusiya-sulhmeramli-kontingentinin-qarabagda-qalma-muddeti-2025-ci-ilde-basa-catir). Hadžizadė teigė, kad [konsultacijos vyksta dėl bendrų pastangų susitvarkant su masinio užminavimo sukeltais iššūkiais](https://en.apa.az/foreign-policy/azerbaijan-mfa-comments-on-opinion-of-russian-ambassador-regarding-peacekeepers-426961).

02-14 [AZ URM apie J.Borell pasisakymus 02-13](https://en.apa.az/foreign-policy/mfa-responded-to-eu-high-representative-allegations-against-azerbaijan-427057) per bendrą spaudos konferenciją su AM UR ministru Araratu Mirzoyanu - [smerkiame ir atmetame nepagrįstus kaltinimus Azerbaidžanui, kuriuos išsakė ES vyriausiasis įgaliotinis užsienio reikalams ir saugumo politikai Ž. Borrell](https://en.apa.az/foreign-policy/mfa-responded-to-eu-high-representative-allegations-against-azerbaijan-427057); AZ URM apgailestauja, kad ES pusė nepastebėjo, jog neišprovokuota snaiperio atakos sužalojo AZ karį po 5 mėnesių stabilios padėties; laiko nepriimtina armėnų kilmės gyventojus, savo noru išvykusius iš AZ Karabacho ekonominio regiono, vadinti „perkeltaisiais asmenimis“, bei naudoti neegzistuojančius pavadinimus, tokius kaip „Nagorno Karabakh“. AZ URM pastebėjo, kad J. Borell pataisė skaičius, apibūdinančius Karabachą palikusiųjų apimtį. AZ URM su apgailestavimu pažymėjo, kad nepaisant EVT  pirmininko Š. Mišelio taikos iniciatyvai, VĮ UR/SP, laikydamasis vienašališkos proarmėniškos pozicijos, „sąmoningai kuria aklavietę tarp AZ ir ES institucijų ir toliau izoliuoja save nuo AZ ir AM santykių normalizavimo proceso.

02-14 „Brussels Signal“ TV laidoje Prezidento atstovas ypatingiems pavedimams [Elčinas Amirbekovas neigė teiginius apie AZ ekspansionizmą, sakė, kad AZ neturi teritorinių pretenzijų Armėnijai](https://report.az/en/foreign-politics/elchin-amirbayov-claims-of-azerbaijani-expansionism-made-by-certain-european-union-officials-are-baseless/). „Šiandien turime Azerbaidžano Karabacho regioną, todėl „Nagorno Karabakh“ pavadinimas yra pasenęs ir disfunkcinis."

02-14 [AZ Valstybinė karo belaisvių, įkaitų ir dingusių asmenų komisija palankiai vertina atitinkamos AM institucijos pareiškimą](https://report.az/en/domestic-politics/azerbaijan-handed-over-bodies-of-173-people-to-armenia-after-anti-terror-measures/) apie jos pasirengimą bendradarbiauti nustatant karinėse operacijose dingusių asmenų likimą ir mano, kad yra priimtina suvienyti pastangas šioje kryptyje.

02-15 [AZ URM AM premjero N.Pašiniano pasisakymą AM vyriausybės posėdyje](https://en.trend.az/azerbaijan/politics/3862912.html)pavadino "nepagrįstais kaltinimais, kuriais siekiama sukelti įtampa regione": AZ URM mano, kad būtų naudinga išsiaiškinti, kodėl iki šiol AM gynybos ministerija neįvykdė savo įsipareigojimo ištirti AZ kario sužalojimą, taip pat kuo remiantis AM pasienio postuose esantys samdiniai iš skirtingų karinių grupuočių buvo pavaldūs AM gynybos ministerijai. AM MP tvirtinimas, kad AZ okupavo 31 kaimišką teritoriją (o ankstesniuose  savo pareiškimuose MP teigęs, kad tokių kaimų yra 32), esąs politinių manipuliacijų dalis,  AM turėtų prisiminti, kad AM įsipareigojo grąžinti 8 AZ kaimus. AZ priminė AM premjerui, teigiančiam, kad AM palaiko visų savo kaimynų teritorinį vientisumą, kad AM Konstitucijoje, teismuose,  galiojančiuose teisės aktuose, oficialiuose raštuose, pareiškimuose, tarptautinėse organizacijose platinamuose dokumentuose yra tebegaliojančių pretenzijų AZ teritoriniam vientisumui.

#### Tarpusavio kaltinimai, susišaudymai

##### 02-12

02-12 AZ Valstybės sienos tarnyba pranešė, kad 13.37 val., [iš AM ginkluotųjų pajėgų užimamų pozicijų Gafano raj. Nerkin-And gyvenviettėje nuaidėjo šūviai į  AZ  Valstybės sienos tarnybos pozicijas](https://en.trend.az/azerbaijan/politics/3861171.html) Kolugišlako kaime, Zangilano raj., netoli AZ ir AM sienos. Sužeistas pasienietis sraigtasparniu buvo evakuotas į specializuotą medicinos įstaigą ir operuotas 02-13, išimta snaiperinio ginklo kulka. Įvykis, esą įskaitant šūvius iš priešingos pusės, buvęs užfiksuotas vaizdo stebėjimo kameromis (soc.tinkluose – įvairūs [video įrašai](https://web.telegram.org/k/stream/%7B%22dcId%22%3A2%2C%22location%22%3A%7B%22_%22%3A%22inputDocumentFileLocation%22%2C%22id%22%3A%225354970288419258329%22%2C%22access_hash%22%3A%224105397423978778043%22%2C%22file_reference%22%3A%5B2%2C109%2C243%2C134%2C83%2C0%2C0%2C46%2C42%2C101%2C209%2C194%2C211%2C108%2C198%2C245%2C82%2C43%2C152%2C45%2C27%2C56%2C174%2C203%2C52%2C218%2C21%2C192%2C255%5D%7D%2C%22size%22%3A4220996%2C%22mimeType%22%3A%22video/mp4%22%2C%22fileName%22%3A%22IMG_9651.MP4%22%7D))

[02-12 AM provokacija - rimtas smūgis AZ ir AM taikos procesui](https://en.trend.az/azerbaijan/politics/3861325.html), - teigia AZ URM. "Vasario 12 d. dėl dar vienos AM ginkluotųjų pajėgų karinės provokacijos buvo sužeistas AZ valstybinės pasienio tarnybos karys. Ši AM provokacija yra skaudus smūgis AZ ir AM taikos procesui. Atsižvelgiant į stabilią pastarųjų 4-5 mėnesių situaciją, tokie karingi veiksmai akivaizdžiai prieštarauja AM taikos žinutėms. Be to, tokia provokacija, kuri vyko būtent ES misijos AM stebimose teritorijose, kelia rimtą susirūpinimą dėl šios misijos tikslų ir uždavinių. AM karinė-politinė vadovybė yra atsakinga už tokias provokacijas prieš AZ".

02-13 ryte AZ gynybos ministerija pranešė , kad 02-12 vakare, nuo 20:50 iki 23:40 iš AM pusės iš šaulių ginklų buvo apšaudytos AZ kariuomenės pozicijos prie Kokhanabi gyvenvietės Tovuzo raj.

02-13 AZ Valstybės pasienio tarnyba pranešė, kad, reaguodama į AM ginkluotųjų pajėgų provokaciją, [02-13 surengė „keršto operaciją](https://en.apa.az/military/azerbaijan-carried-out-revenge-operation-in-response-to-armenian-armys-provocation-426899)“ – visiškai sunaikino AM postą prie Nerkin-Ando gyvenvietės Gafano raj. Žiniasklaida, remdamasi AM šaltiniais, pranešė, kad [per operaciją žuvo 4 ir buvo sužeistas vienas AM ginkluotųjų pajėgų karys](https://turan.az/en/politics/armenia-has-released-the-names-and-ages-of-the-military-killed-during-operation-retribution)

02-13 AZ URM pakomentavo AM URM pranešimą: [teiginiai, kad priemonės, kurių ėmėsi AZ ginkluotosios pajėgos dėl AM pusės provokacijos, yra pretekstas eskalacijai, esantys visiškai nepagrįsti](https://en.apa.az/foreign-policy/azerbaijan-calls-on-the-armenian-side-to-refrain-from-military-escalations-mfa-426973). Ši priemonė buvusi tik atsakomoji („purely a retaliatory“) priemonė.  AZ paragino AM pusę susilaikyti nuo karinių eskalacijų, kurios keltų pavojų pastangoms pasiekti taiką.

02-14 [JAV Valst.dep. atstovas spaudai M. Milleris](https://en.apa.az/social/us-concerned-by-reports-of-military-clashes-on-azerbaijani-armenian-border-state-department-427039): "Esame susirūpinę dėl pranešimų apie mirtinus ginkluotus susirėmimus, pareikalavusius keleto aukų. Reiškiame nuoširdžią užuojautą žuvusiųjų ir sužeistųjų šeimoms. Jėgos naudojimas trukdo deryboms. Vienintelis kelias į tvarią taiką yra prie derybų stalo. Bet kokie paliaubų pažeidimai turi būti ištirti ir į juos tinkamai reaguojama. Kaip [valst.]sekretorius nuolat pabrėžia, [JAV yra įsipareigojusios AM ir AZ  taikos deryboms“](https://en.apa.az/social/us-concerned-by-reports-of-military-clashes-on-azerbaijani-armenian-border-state-department-427039).

02-14 RU URM atstovė spaudai M. [Zacharova išreiškė susirūpinimą dėl paaštrėjimo AM ir AZ pasienyje](https://en.trend.az/azerbaijan/politics/3862174.html), ji sakė, kad incidentas dar kartą patvirtino būtinybę šalims kuo greičiau grįžti prie trišalių sutarčių, sudarytų 2020–2022 m., įgyvendinimo.

02-14 Aukšto rango Bideno administracijos pareigūnas, atsakingas už Europą ir Euraziją, valst.sek. padėjėjas [Dž. O'Brienas apie naujausią karinę eskalaciją AM ir AZ pasienyje](https://turan.az/en/politics/azerbaijan-armenia-more-diplomacy-needed-top-state-dept-official-says-777353): dabartinė įtampa tik rodo, kad svarbu turėti daugiau diplomatijos, JAV tęs bandymus suvesti šalis deryboms (“to bring the parties together”).

##### 02-16

02-16 14:13 AZ gynybos ministerija pranešė, kad AM ginkluotųjų pajėgų daliniai iš pozicijų, dislokuotų Basarkecharo raj. Gunašli gyvenvietės kryptimi, [panaudodami didelio kalibro ginklus, apšaudė AZ pozicijas](https://en.trend.az/azerbaijan/politics/3863329.html) Tazakendo gyvenvietėje Daškasano raj., po ko AZ kariuomenės daliniai ėmėsi „adekvačių atsakomųjų priemonių“. Už valandėlės kitos, AZ spauda ėmė tyčiotis iš jau 14:26 pasirodžiusių AM Gynybos ministerijos paneigimų, kuriuose teigiama, kad pranešimai apie AZ pasieniečio sužeidimą yra melagingi – AZ pranešimuose nebuvę nė žodžio apie nukentėjusius.

#### kitų pareiškimai

02-11 RU UR vcm Galuzinas teigia, kad [RU „taikdarių“ dislokavimo Karabache sąlygas aptarinės tik su AZ](https://en.trend.az/azerbaijan/politics/3860583.html). RU TPK įgaliojimų pratęsimas po 2025 m. lapkričio mėn. priklausys nuo padėties regione, tolesnio jų buvimo reikalingumo ir atitinkamų susitarimų su Baku. Jis taip pat sakė, kad [RU pasiruošusi palengvinti etninių armėnų grįžimą  į regioną, jei jie to norėtų](https://turan.az/en/politics/russia-ready-to-support-return-of-karabakh-armenians-russian-foreign-ministry) – „Deja, dauguma Karabacho armėnų paliko regioną. Tai buvo  sunkus, bet savanoriškas pasirinkimas. Šiuo atžvilgiu svarbu sudaryti sąlygas sugrįžti tiems, kurie to nori, tinkamai užtikrinant jų teises ir saugumą."

02-12 [JAV palaiko tęsiamą dialogą tarp AZ ir AM](https://en.trend.az/azerbaijan/politics/3861321.html), per bryfingą pareiškė JAV valstybės departamento atstovas M. Milleris ir pridūrė, kad tai yra geriausias būdas pasiekti tvarų sprendimą.

02-16 AZ spauda mano, kad IRN prezidentas I. Raisi, Teherane priimdamas AM MP pavaduotoją M.Grigoryaną , išsakė IRN prieštaravimą “ užsieniečių buvimui regione”. [Pašalinių kišimasis į regionines problemas ne tik neišsprendžia, bet ir sukuria rimtesnių problemų, – sakė I. Raisi](https://turan.az/en/politics/iran-opposes-presence-of-foreigners-in-region-777456), nepatikslindamas, ką turėjo omenyje. Raisi palankiai įvertinęs AM ir AZ taikos derybas ir išreiškęs pasirengimą užtikrinti strateginį Kaukazo regiono saugumą.

### Kitos užsienio reikalų temos

02-15 Lietuvos ambasados surengto renginio [LT valstybingumo atstatymo 106-jų metinių proga metu AZ UR ministro pavaduotojas Farizas RZAJEVAS](https://en.trend.az/azerbaijan/politics/3862984.html) sakė, kad AZ ir LT atgavus nepriklausomybę, abiejų šalių santykiai nuolat vystėsi, ir kad per 2023 m. dvišalės prekybos apimtys tarp šalių išaugo apie 60%, palyginti su 2022 m. „Esame įsitikinę, kad mūsų bendromis pastangomis AZ ir LT santykiai ateinančiais metais ir toliau stiprės mūsų šalių ir tautų labui“, – pridūrė jis.

02-16 AZ PREZ puslapyje pasirodė [sveikinimo LT PREZidentui G.Nausėdai laiškas](https://president.az/en/articles/view/64119), kuriame sakoma, kad yra gerų galimybių ir perspektyvų vaisingam abiejų šalių bendradarbiavimui ekonomikos, prekybos, transporto, atsinaujinančios energijos ir kitose srityse.

#### Miuncheno saugumo konferencija

02-16 [I. Alijevas atvyko į Miuncheno saugumo konferencijoje](https://azertag.az/en/xeber/president_of_azerbaijan_ilham_aliyev_met_with_osce_chair_in_office_ian_borg-2925931), kur susitiko su eilės valstybių, tarptautinių organizacijų ir įmonių vadovais: (AZ spaudoje ir kas kaskart, ir atskirai pabrėžiama, kad dauguma susitikimų - ne AZ, bet kitos pusės prašymu).

02-17 AZ spauda atpasakojo apie I. Alijevo susitikimus su [IL prezidentu I.Herzog](https://president.az/en/articles/view/64156)**;**, su [JAV valstybės sekretoriumi A. Blinken](https://azertag.az/en/xeber/president_of_azerbaijan_ilham_aliyev_met_with_us_secretary_of_state_antony_blinken_in_munich-2926833); su[DE kancleriu Scholz](https://twitter.com/i/status/1758788488525160642), peraugusį į [trišalį AZ-DE-AM](https://en.apa.az/foreign-policy/azerbaijani-president-held-joint-meeting-with-chancellor-of-germany-and-prime-minister-of-armenia-in-munich-updated3-427677) ir po to į [dvišalį AM-AZ susitikimą](https://president.az/en/articles/view/64240), tame tarpe taikos sutarties tema.

#### JAV

02-15 JAV ambasadorius AZ Markas Libby surengė spaudos konferenciją: "Manau, kad galime daug nuveikti gerindami JAV ir AZ santykius. Reikia daug nuveikti bendrų interesų klausimais, įskaitant regioninį saugumą, energetiką ir prekybą. Visa tai vertinu teigiamai ir perspektyviai. “. „Jūs turite tolerancijos tarp musulmonų, krikščionių ir žydų istoriją. Tai nekelia abejonių. Aš nesu pasirengęs to kritikuoti. JAV Tarptautinės religijos laisvės komisija nėra JAV vyriausybės subjektas“. Jis pabrėžė, kad JAV visada visapusiškai rėmė AZ ir AM teritorinį vientisumą. „Niekada nepripažinome jokios AZ dalies nepriklausomybės. Saugumo Taryboje nuosekliai balsavome už abiejų šalių teritorinį vientisumą“, – sakė jis. Jis taip pat sakė, kad Europa ir kitos sąjungininkės nori sumažinti savo priklausomybę nuo RU dujų, o AZ suteikia diversifikacijos šaltinį, kuris įrodo saugumą, užtikrinamą  diversifikacijos. ([*dar*](https://en.trend.az/azerbaijan/politics/3862772.html)*;* [*dar*](https://en.trend.az/azerbaijan/business/3862831.html)*;* [*dar*](https://en.trend.az/azerbaijan/politics/3862792.html)*;* [*dar*](https://en.trend.az/azerbaijan/politics/3862786.html)*;* [*dar*](https://en.trend.az/azerbaijan/politics/3862862.html)*)*

#### TR; tiurkai, kt. kaimynai

02-09 telefonu [su naujuoju GEO MP I. Kobachidze kalbėjosi AZ premjeras A.Asadovas](https://en.trend.az/azerbaijan/politics/3860210.html).

02-10 I. Alijevas paskambino telefonu ir išsiuntė [sveikinimo laišką naujai paskirtam GEO premjerui I. Kobachidzei](https://en.trend.az/azerbaijan/politics/3860653.html). Anksčiau, [02-09, GEO MP I. Kobachidzė paskambino AZ prezidentui Ilhamui Alijevui](https://en.trend.az/azerbaijan/politics/3860136.html) ir pasveikino jį su pergale prezidento rinkimuose.

#### Iranas

02-13 [IRN ambasadorius AZ Seyedas Abbasas Mousavi susitiko su prezidento padėjėju H. Hadžijevu ir UR ministro pavaduotoju Samiru Šarifovu](https://en.apa.az/foreign-policy/relations-between-azerbaijan-iran-discussed-photo-426867). Mousavi savo X paskyroje rašė, kad jie aptarė naujausią dviejų šalių santykių dinamiką ir bendradarbiavimo perspektyvas.

#### Daugiašalika

##### ET

02-10 [TR parlamento pirmininkas Numan Kurtulmus pasmerkė ETPA sprendimą sustabdyti AZ delegacijos įgaliojimus.](https://report.az/en/region/turkish-parliament-speaker-pace-should-be-unifying-not-divisive-platform/)

02-11 pranešta, kad I. Alijevas [pasirašė įstatymą „Dėl Europos Tarybos konvencijos dėl terorizmo prevencijos papildomo protokolo](https://en.trend.az/azerbaijan/politics/3860232.html) patvirtinimo“(2015 m. Rigos protokolą).

02-12 Europos Tarybos kovos su pinigų plovimu institucijos MONEYVAL ataskaitoje pateikiamas išsamus įvertinimas, kaip AZ laikosi Finansinių veiksmų darbo grupės (FATF) nustatytų standartų. [MONEYVAL pripažįsta didelę AZ pažangą kovojant su terorizmo finansavimu, pabrėžia sėkmingą valdžios institucijų tyrimą dėl terorizmo finansavimo nusikaltimų](https://turan.az/en/politics/moneyval-urges-azerbaijan-to-bolster-efforts-in-combating-money-laundering-777284), dėl kurių per vertinamą laikotarpį buvo priimti 7 apkaltinamieji nuosprendžiai, ir giria šalies veiksmingumą tarptautiniame bendradarbiavime, AZ „demonstruojant galimybes konstruktyviai paramai “.

##### ESBO

02-11 AZ misija prie ESBO, atsakydama AM delegacijai ESBO: esame įsitikinę, kad, progresuojant reintegracijos ir reabilitacijos pastangoms, [į AM emigravę gyventojai-armėnai pamatys, kad gyvenimas AZ Karabacho regione gali skirtis nuo AM nupieštų iškreiptų vaizdų](https://en.trend.az/azerbaijan/politics/3860205.html). Tačiau AM delegacijos pareiškimai šiandien rodo, kad būtent to AM bijo.

##### COP29

02-14 AZ atstovas JT ST informavo, kad sprendimas surengti [COP29 Azerbaidžane buvo priimtas skatinant regioninę taikos darbotvarkę](https://en.trend.az/azerbaijan/politics/3862422.html). Kaip praktinį žingsnį skatinant nacionalines galimybes  AZ prezidentas I. Alijevas 2024-uosius paskelbė „Žaliojo pasaulinio solidarumo metais".  AZ taip pat užsibrėžė ambicingą tikslą iki 2050 m. sumažinti šiltnamio efektą sukeliančių dujų išmetimą 40 proc. savo nacionaliniu lygiu nustatytu įnašu (NDC), laikydamasis pasaulinio įsipareigojimo apriboti visuotinį atšilimą iki 1,5 °C. Pagrindiniai AZ prioritetai – atsinaujinančios energijos dalies didinimas bendroje elektros galioje, siekiant iki 2030 m. pasiekti 30%.

02-13 pranešama, kad Tarptautinio valiutos fondo TVF vykdomoji direktorė K. Georgieva Dubajuje susitiko su COP29 prezidentu, AZ ekologijos ir gamtos išteklių ministru Mukhtaru Babajevu, aptarė, kaip TVF gali prisidėti prie COP28/29/30 tikslų pasiekimo.

02-17 Azerbaidžane lankėsi COP26 (Glazge) organizatorius Alok Sharmaq.

02-17 AZ PREZ, susitikęs su JAE Pramonės ir naujausių technologijų ministru S.A. al Jaber Miunchene, [džiaugėsi COP28/29/30 „troikos“ – JAE, AZ, Brazilijos – bendradarbiavimo efektyvumu](https://en.apa.az/official-news/president-troika-formed-between-the-uae-azerbaijan-and-brazil-within-cop-framework-is-highly-successful-initiative-updated-427727).

## VIDAUS REIKALAI

02-15 pranešta, kad AZ [padidino būtinąjį stažą (nuo 20 iki 25 metų) karinei pensijai](https://en.trend.az/azerbaijan/politics/3862724.html) gauti ir [panaikino amžiaus apribojimus moterims rezervistėms](https://en.trend.az/azerbaijan/society/3862716.html).

02-12 [gandai apie paankstintus rinkimus į Parlamentą](https://turan.az/ru/obshhestvo/kogda-proidut-sleduiushhie-parlamentskie-vybory-777292) tapo apžvelgti opoziciniame Turan leidinyje.

### Neeiliniai AZ PREZ rinkimai 24-02-07

##### Procedūros

02-11 Centrinė rinkimų komisija (CRK) ir patvirtino galutinius 02-07 vykusių prezidento rinkimų rezultatus - protokolą su atitinkamais dokumentais, ir [pateikė Konstituciniam Teismui rinkimų rezultatams tvirtinti](https://en.trend.az/azerbaijan/politics/3860801.html) (tam, kad nereikėtų nagrinėti [rinkimų procedūrų pažeidimų 10 apylinkių, jų rezultatai buvo panaikinti](https://en.trend.az/azerbaijan/politics/3860773.html) – esą vis tiek galutinio rezultato esmingai neįtakotų). Pagal Konstitucijos 103 straipsnį nuo KT oficialaus rinkimų rezultatų paskelbimo dienos išrinktasis Prezidentas privalės prisiekti per 3 dienas.

02-14 po [inauguracijos ceremonijos sakydamas kalbą](https://president.az/en/articles/view/63979), I. Alijevas pareiškė, kad ir toliau [negailės pastangų visapusiškam AZ vystymuisi ir jo teritorinio vientisumo apsaugai](https://en.trend.az/azerbaijan/politics/3862218.html): vienas iš prioritetų yra toliau stiprinti AZ ginkluotąsias pajėgas; jei nebus atsisakyta teritorinių pretenzijų AZ, jei AM nesutvarkys savo teisės aktų, tai taikos sutarties nebus. Kalbėdamas apie naftą ir dujas, A. Alijevas teigė, kad ateityje AZ eksporto geografija didės Europos kryptimi ir pridūrė, kad yra daug užsienio investuotojų pasiūlymų pradėti gamybą iš Umid, Babek, Šafag, Asiman, Karabacho naftos ir dujų kondensato laukų. Alijevas taip pat sakė, kad AZ tęs darbus transporto srityje.

02-14 naujai išrinktam prezidentui pradėjus eiti pareigas, [AZ ministrų kabinetas atsistatydino](https://en.trend.az/azerbaijan/politics/3861951.html), kaip numatyta Konstitucijoje. I. Alijevas tą pačią dieną pasirašė dekretą, kuriuo [iki naujo ministrų kabineto sudarymo buvusiam ministrų kabinetui pavedė pareigas eiti toliau](https://en.trend.az/azerbaijan/politics/3862093.html).

02-16 AZ parlamentas, apsvarstęs „[dėl Ali Asadovo kandidatūros patvirtinimo AZ ministru pirmininku](https://en.apa.az/domestic-policy/azerbaijani-parliament-approves-ali-asadovs-candidacy-as-prime-minister-of-azerbaijan-updated-427473)“ klausimą, [patvirtino A. Asadovą ministru pirmininku](https://en.apa.az/official-news/azerbaijani-president-appoints-ali-asadov-as-prime-minister-427519).

02-16 I. Alijevas pasirašė įsakymą dėl [naujos ministrų kabineto sudėties patvirtinimo](https://en.apa.az/official-news/azerbaijani-president-ilham-aliyev-approves-new-government-427537). Pakartotinai paskirti nebuvo tik teisingumo ministras F. Mammadovas (jo pareigas laikinai paskirtas eiti [teisingumo Viceministras Azeras Džafarovas](https://en.trend.az/azerbaijan/politics/3863394.html)) ir Darbo su religinėmis organizacijomis komiteto pirmininkas M. Gurbanly.

##### Sveikinimai

Ir toliau pranešinėjama apie I. Alijevo gaunamas žinutes, sveikinančias jį su perrinkimu:

02-11 BG prezidentas R. Radevas, [LT prezidentas G. Nausėda](https://en.trend.az/azerbaijan/politics/3860357.html), MD Prezidentė M. Sandu, BiH Respublikos Serbska prezidentas M. Dodikas, Kuveito emiras šeichas Mishalas Al-Jaberas Al-Ahmadas Al-Sabahas, Omano sultonas Haithamas bin Tariqas Al Saidas, Jungtinių Arabų Emyratų prezidentas Mohammedas bin Zayedas Al Nahyanas ir kiti ([*dar*](https://en.trend.az/azerbaijan/politics/3860096.html)*;* [*dar*](https://en.trend.az/azerbaijan/politics/3860329.html)*;* [*dar*](https://en.trend.az/azerbaijan/politics/3860331.html)*;* [*dar*](https://en.trend.az/azerbaijan/politics/3860789.html)*;* [*dar*](https://en.trend.az/azerbaijan/politics/3860663.html)).

02-14 IT MP G. Meloni, HU MP V.  Orbanas, CZ prezidentas P. Pavelas, LV prezidentas E. Rinkēvičs, GEO prezidentė S. Zourabichvili, Jordanijos karalius Abdullah II Ibn Al Husseinas, RU MP M. Mišustinas, RU  FT pirmininkė V. Matvijenko, ET  gen. sekretorė M. Pejčinović Burić, Maskvos ir visos Rusijos ortodoksų patriarchas K. Gundiajevas, RU musulmonų dvasinės administracijos pirmininkas Muftijus šeichas Ravilas Gaynutdinas. RO prezidentas K. W. Iohannisas savo laiške pažymėjo, kad AZ yra strateginis, artimas ir patikimas RO partneris P. Kaukaze, ir pakvietė prezidentą I. Aliyevą oficialaus vizito į RO ([*dar*](https://en.trend.az/azerbaijan/politics/3861328.html); [*dar*](https://en.trend.az/azerbaijan/politics/3861309.html); [*dar*](https://en.trend.az/azerbaijan/politics/3861297.html); [*dar*](https://en.trend.az/azerbaijan/politics/3861310.html); [*dar*](https://en.trend.az/azerbaijan/politics/3861112.html); [*dar*](https://en.trend.az/azerbaijan/politics/3861271.html); [*dar*](https://en.trend.az/azerbaijan/politics/3861238.html); [*dar*](https://en.trend.az/azerbaijan/politics/3861304.html); [*dar*](https://en.trend.az/azerbaijan/politics/3861039.html); [*dar*](https://en.trend.az/azerbaijan/politics/3860972.html); [*dar*](https://en.trend.az/azerbaijan/politics/3861311.html); [*dar*](https://en.trend.az/azerbaijan/politics/3861294.html)).

02-15 Prezidentą I. Alijevą pasveikino DE kancleris O. Scholzas, JK MP R.  Sunakas,  Maltos prezidentas G. Vella, SK prezidentė Z. Čaputová bei MP R. Fico, MA karalius Mohammedas VI. JT gen. sekretorius savo laiške išreiškė įsitikinimą, kad AZ,  kaip 2024 m. JT klimato kaitos konferencijos šeimininkas, atliks ypatingą vaidmenį vadovaudamas tarptautiniams veiksmams kovojant su klimato krize. „Jums vadovaujant, aš tikiuosi tolesnio bendradarbiavimo tarp JT ir AZ, įskaitant ilgalaikės taikos ir saugumo siekimą regione“ ([*dar*](https://en.trend.az/azerbaijan/politics/3862789.html)*;* [*dar*](https://en.trend.az/azerbaijan/politics/3862900.html)*;* [*dar*](https://en.trend.az/azerbaijan/politics/3862874.html)*;* [*dar*](https://en.trend.az/azerbaijan/politics/3863002.html)*;* [*dar*](https://en.trend.az/azerbaijan/politics/3863060.html)*;* [*dar*](https://en.trend.az/azerbaijan/politics/3862971.html)*;* [*dar*](https://en.trend.az/azerbaijan/politics/3862915.html)*;* [*dar*](https://en.trend.az/azerbaijan/politics/3862879.html))

02-15 [JAE prezidentas šeichas Mohamedas bin Zayedas Al Nahyanas](https://en.trend.az/azerbaijan/politics/3862963.html) telefonu pasveikino I. Alijevą su pergale prezidento rinkimuose. Alijevas padėkojo JAE už paramą užtikrinant COP29 surengimą AZ.

### Atgautų teritorijų atstatymas ir integracija

02-10 Chodžavendo rajone Čartar kaime esančiame [bitininkystės ūkyje sprogęs karinis sprogmuo sužalojo S. Alasgarovo ranką](https://en.trend.az/azerbaijan/society/3860474.html), sužeistasis  paguldytas į ligoninę.

02-11 AZ Jaunimo ir sporto ministras Faridas Gayibovas žurnalistams sakė, kad vyksta derybos su atitinkamomis federacijomis dėl vietinių ir tarptautinių sporto renginių organizavimo Chankendi mieste. Jis taip pat pridūrė, kad [planuojama surengti maratoną nuo Chankendi iki Baku](https://en.trend.az/azerbaijan/society/3860129.html).

02-14 skelbiama, kad 2023 m. [į Karabacho ir Rytų Zangezūro ekonominius regionus buvo investuota 6,4 mlrd. manatų (~3,76 mlrd. USD)](https://report.az/en/business/nearly-4b-invested-in-karabakh-and-east-zangazur-last-year/).

02-15 ANAMA pranešė, kad iš viso atgautose AZ teritorijose  buvo [aptikti ir neutralizuoti 112 193 nesuveikusių sprogmenų](https://en.trend.az/azerbaijan/society/3862613.html), įskaitant 62 228 nesprogusius sviedinius, 31 175 priešpėstinių minų ir 18 790 prieštankinių minų.  Nuo 2020 m. lapkričio 10 d. iki 2024 m. vasario 14 d. išminavimo veiklą vykdančios organizacijos iš viso nuo minų išvalė  118 502 ha atkovotų teritorijų.

02-15 AZ prezidentas [Karabacho universiteto veiklai organizuoti skyrė 10 mln. AZN](https://en.apa.az/official-news/azerbaijani-president-allocates-azn-10-mln-for-organizing-activities-of-garabagh-university-427333).

### Žmogaus teisės

02-12 [Tyrimas dėl 4 suimtų asmenų, susijusių su įtariamais ryšiais su FETÖ, baigtas ir pradedamas teismo procesas](https://en.apa.az/incident/investigation-on-4-people-arrested-for-feto-in-azerbaijan-completed-trial-begins-426771). Pasak žiniasklaidos, įtariamieji Jafarovas, Abdurahmanovas ir Alijevas FETÖ švietimo ir mokymo centruose Azerbaidžane ilgą laiką vykdė organizacijos propagandą ir bandė  į organizacijos veiklą  įtraukti jaunimą.

02-14 Sulaikytas [Liaudies fronto aktyvistas Zaminas Salajevas skundėsi pablogėjusiomis sąlygomis kalėjime](https://turan.az/en/social/the-arrested-oppositionist-complains-about-the-deterioration-of-conditions-of-detention). Nepaisant pablogėjusios sveikatos būklės, jis buvo perkeltas į kitą pastatą, kur daugiau kalinių, o gyvenimo sąlygos prastesnės. Jei jam nebus grąžintos ankstesnės kalinimo sąlygos ir nebus suteikta medicininė pagalba, jis pradės sausą bado streiką.

02-15 [AZ demokratijos ir gerovės partijos ADWP aktyvistas  Eyubas Čelebi](https://turan.az/en/politics/apwp-activist-was-administratively-arrested-for-30-days-777245) buvo apkaltintas smulkiu chuliganizmu ir nepaklusimu policijai ir suimtas 30 parų. Jo bendražygiai išreiškė nuomonę, kad [arešto priežastim buvo jo publikacija „Tik-Tok“ prezidento rinkimų dieną: balsavimo biuletenio, kuriame prirašyta ADWP partijos lyderio Gubado Ibadoglu pavardė](https://turan.az/en/politics/activist-arrested-for-voting-for-gubad-ibadoglu-in-presidential-election) ir pažymėtas „balsuoju už jį“, nuotrauką.

##### Gubad IBADOGLU

02-12 opozicinė spauda vėl praneša, kad “Judėjimo už AZ demokratijos ir klestėjimo” pirmininko, ekonomisto [Gubado Ibadoglu sveikatos būklė tebėra rimta ir, anot jo brolio, dar labiau pablogėjo](https://turan.az/en/politics/no-investigation-is-conducted-against-gubad-ibadoglu-brother). Jis taip pat pažymėjo, kad nors antrasis bylos  tyrimo termino pratęsimas baigiasi po savaitės, jokie tyrimo veiksmai per pastaruosius 3 mėnesius nebuvo atlikti.

02-13 AZ demokratijos ir gerovės partijos APDW pirmininku, akademiko ekonomisto Gubadu Ibadoglu brolis Galibas Bayramovas informavo, kad [G. Ibadoglu sveikata nepagerėjo](https://turan.az/en/politics/gubad-ibadoglu-needs-in-patient-examination-and-treatment).

02-15 Opozicinė AZ spauda praneša, kad [dvidešimt vienas JAV Atstovų rūmų narys pasirašė remiantys  rezoliuciją, raginančią AZ paleisti akademiką ir ekonomistą Gubadą Ibadoghlu](https://turan.az/en/politics/bipartisan-us-congressional-resolution-demands-immediate-release-of-gubad-ibadoghlu-777433), kurio suėmimai pratęsiami nuo praėjusios vasaros.

02-15 Teismas [pratęsė Gubado Ibadoglu suėmimo terminą dar trims mėnesiams](https://turan.az/en/politics/the-court-extended-the-term-of-arrest-of-gubad-ibadoglu-for-another-three-months-777422) bei [atmetė jo skundą](https://turan.az/en/politics/the-court-rejected-gubad-ibadoglus-complaint-about-the-confiscation-of-his-phones-777432) dėl jo telefonų suėmime konfiskavimo.

## EKONOMIKA

02-14 Statistikos departamento duomenimis, [vidutinis mėnesinis nominalus atlyginimas Baku mieste 2023 m. sausio/ lapkričio mėn. buvo 1169 manatai (~687,6 USD)](https://en.trend.az/business/3862074.html). Nurodoma, kad šis skaičius per metus išaugo 9,5%. Apskritai AZ vidutinis mėnesinis darbuotojų nominalus atlyginimas nuo praėjusių metų sausio iki lapkričio padidėjo 11,2%, palyginti su tuo pačiu 2022 m. laikotarpiu, ir pasiekė 923,1 manato (~542,3 USD).

02-15 Remiantis prezidento Alijevo dekretu dėl Aviacijos įstatymo taikymo, AZ  ministrų kabinetas per  6 mėn. parengs ir pateiks prezidentui [pasiūlymus dėl valstybinės oro susisiekimo formalumų programos supaprastinimo](https://en.trend.az/azerbaijan/society/3862691.htmlhttps%3A/en.trend.az/azerbaijan/society/3862691.html).

02-16 AZ sausumos transporto agentūra AYNA pranešė, kad nuo šių metų tarptautinius krovinių iš AZ pervežimus keliais bus galima vykdyti ir į PK ir į GB, su šiomis šalimis jau apsikeista leidimų formomis. [Šalių, su kuriomis AZ vykdo tarptautinį krovinių gabenimą kelių transportu, skaičius pasiekė 50](https://report.az/en/infrastructure/azerbaijan-starts-transporting-goods-by-road-to-pakistan-uk/).

02-16 paskelbtas 2024-01 [daugiausia į šalį importuotų ir iš jos eksportuotų prekių sąrašai](https://www.trend.az/business/3863323.html).

02-17 skelbiama, kad *Fitch ratings* Azerbaidžanui patvirtino ilgalaikį užsienio valiutos emitento įsipareigojimų vykdymo reitingą [(IDR) „BB+“ su teigiama perspektyva](https://www.azernews.az/business/221949.html).

02-12 pranešama, kad 2023 m. sausio–lapkričio mėnesiais AZ iš užsienio importavo 69,887 tūkst.t kviečių miltų už 20,167 mln. USD, t.y. [11,27 mln. USD, arba 2,3 karto daugiau nei per tą patį 2022 m. laikotarpį](https://abc.az/ru/news/139453/psenicnaya-muka-zakupaemaya-azerbaidzanom-iz-za-rubeza-podesevela) vertinant pinigais (arba 45,161 tūkst.t, t.y. 2,8 karto daugiau apimtimi).

# IIIb. TURKMĖNISTANAS

02-09 [JAV įvyko pirmasis C5+1 Critical Minerals Dialogue (CMD) formato susitikimas](file:///%5C%5C192.168.66.10%5CBendras%5C01.01.%20POLitika%5C01.03.%20Spaudos%20apzvalgos%5C_drafts%5CCritical%20Minerals%20Dialogue%20%28CMD%29). Susitikimą organizavo Valstybės departamentas ir jis įvyko on-line formatu. Kalbėta apie investavimo galimybes į kritinių mineralų gavybą ir technologijas CA 5 šalyse. CA regionas tampa l. patraukliu, nes atlikti tyrimai rodo, kad jame yra daug kritinių mineralų reikalingų žaliosios pramonės ir naujoms technologijoms robototechnikoje, el.automobilių industrijoje ir pan. vystyti.

02-09 [Didžiausia Indijos vaistų gamintojų kompanija Sun Pharma ketina atidaryti ofisą ir steigti bendrą vaistų gamybos įmonę Turkmėnistane](https://orient.tm/en/post/68203/largest-pharmaceutical-company-india-intends-open-representative-office-turkmenistan). Tokie planai aptarti Minske, susitikime Sun Pharmos ofise įvykusiame tarp įmonės atstovų ir TM ambasadoriumi Baltarusijoje.

02-12 [TM UR ministras lankėsi Jungtiniuose Arabų Emyratuose](https://orient.tm/en/post/68203/largest-pharmaceutical-company-india-intends-open-representative-office-turkmenistan). Pranešama, kad TM UR ministras susitiko su JAE viceprezidentu ir energetikos bei infrastruktūros ministru ir buvo aptarti „bendradarbiavimo klausimai dujų, energetikos, atsinaujinančių energijos šaltinių bei transporto ir logistikos srityse“. Pažymėtina, kad šiais metais tai jau antras aukšto rango vizitas į JAE – prieš mėnesį ten lankėsi TM ex-prezidentas, dabartinis Liaudies Tarybos vadovas G.Berdymukhaedov‘as, kuris stengėsi pritraukti investicijas į dujų gavybos, transporto ir logistikos projektus, bei dujų eksporto diversifikacijos maršrutus.

02-13 [Italijos ginklų kompanijos „Leonardo“ vadovo vizitas Turkmėnistane](https://www.hronikatm.com/2024/02/leonardo-head/). Italijos aeronautikos, gynybos ir saugumo srityje besispecializuojančios kompanijos vadovas S. Pontecorvo susitiko ir su TM prezidentu – konkrečios vizito detalės neskelbiamos, bet teigiama, kad buvo kalbėta apie galimus karinės įrangos užsakymus ir galimybes naudotis satelitinėmis komunikacijomis. Pažymėtina, kad TM yra paleidęs vieną (ir pirmąjį) palydovą, kuris pagamintas šio koncerno vienoje iš įmonių, o taip pat TM karinės pajėgos 2019m. įsigijo 6 šio kompanijos gaminamus karinius lėktuvus Aermacchi M-346, bei 2021m. 2 karinius-transporto lėktuvus Spartan C-27.

# ARTIMIAUSI ĮVYKĘ IR PLANUOJAMI VIZITAI, SUSITIKIMAI, RENGINIAI

02-12 ambasados diplomatai susitiko su „The Landmark“ savininku dėl papildomų patalpų COP29\*.

02-15 V. Dagilis dalyvavo ES DA vadovų pavaduotojų susitikime\*.

02-15 į LT ambasados vasario 16 d. priėmimą, nežiūrint negatyvaus apie Lietuvą skleidžiamo fono, atvyko AZ PARL URK‘o pirmininkas ir keli nariai, AZ-LT tarpparlamentinių santykių grupės vadovas ir nemažai narių, įvairių ministerijų, įskaitant gynybos, atstovai. Kaip garbės svečias dalyvavo ir sveikinimo kalbą sakė AZ UR ministro pavaduotojas Farizas Rzayevas (paprastai, jei į renginį kviečia reikalų patikėtinis, o juolab laikinasis, tai garbės svečio AZ URM nedeleguoja). Lietuvos konsulato Baku mieste darbo pradžios 105-jų metinių tema sudomino daugelį aukštų svečių (azerbaidžaniečių, kovojusių su sovietais Lietuvoje, tema – ne itin).

02-16 V. Dagilis atvyko į RS nac.dienos renginį (rengtą ~1 h atstumu nuo miesto centro), pasveikino Serbijos kolegas, išklausė kalbų, pastebėjo tarp svečių RU@AZ ambasadorių ir, kartu su UA atstovais, iš renginio išvyko.

02-20 V. Dagilis dalyvaus ES VN DA „cooperation councellors“(VB ir prekybos) pasitarime.

02-20 planuojamas pasitarimas dėl ambasados kultūros projektų I-ame pusmetyje.

02-21 planuojamas pasitarimas dėl ambasados dalyvavimo potencialiame ArtX projekte „Lietuvos meno savaitės Azerbaidžano nacionaliniame dailės muziejuje“.

02-22 planuojamas susitikimas su AZ Nac. meno muziejaus direktore.

02-22 ambasados diplomatai dalyvaus JAV ir UA ambasadų organizuojamoje filmo „20 days in Mariupol“ peržiūroje.

# RENGĖ:

Viktoras Dagilis, ministras patarėjas-laikinasis reikalų patikėtinis, URM 3781, viktoras.dagilis@urm.lt;

Justinas Bakūnas, ministras patarėjas, URM 3782, justinas.bakunas@urm.lt (TM).

1. Pažymėta, kad, priešingai deklaruojamam tikslui prisidėti prie stabilumo regione ir pasitikėjimui tarp AZ bei AM didinti, misija „plačiai naudojama kaip antiazerbaidžaniškos propagandos įrankis“. Atkreiptas dėmesys, kad misija iš esmės tapo „žiūronų diplomatijos“ agentu, palengvinančiu įvairių Europos pareigūnų ir neoficialių delegacijų vizitus pasienio zonose. Visi be išimties tokie vizitai yra naudojami skleisti antiazerbaidžanietiškus pranešimus. Ypatingą susirūpinimą kelia tai, kad toks „žiūroninės diplomatijos“ suaktyvėjimas vyksta tuo metu, kai pasienyje vyrauja precedento neturinti ramybė, o AZ ir AM ėmėsi rimtų pasitikėjimo stiprinimo priemonių. Be to, neseniai įvykęs atvejis, kai buvo užkirstas kelias bandymui neteisėtai pereiti zonas, už kurias atsako EUMA, meta rimtą šešėlį deklaruotoms misijos užduotims. Tokie veiksmai neatitinka EUMA deklaruojamų tikslų – prisidėti prie pasitikėjimo ir pasitikėjimo EUMA, kaip neutralia puse. ES buvo paraginta imtis visų būtinų priemonių siekiant užtikrinti, kad AM teritorijoje dislokuota EUMA veiktų griežtai kaip neutrali, nekarinė ir neginkluota misija pagal savo deklaruotus įgaliojimus ir susilaikytų nuo bet kokios veiklos, kuri būtų nukreipta pažeisti AZ suverenitetą, teritorinį vientisumą ar bet kokiu kitu būdu paveikti teisėtus AZ saugumo interesus. [↑](#footnote-ref-2)